কলকাতা ময়দান
**ময়দান** বা **গড়ের মাঠ** হল পশ্চিমবঙ্গের রাজধানী কলকাতার বৃহত্তম নগরাঞ্চলীয় উদ্যান। এটি একটি বিরাট মাঠ। ক্রিকেট স্টেডিয়াম ইডেন গার্ডেনস, কলকাতা রেসকোর্স, নেতাজি ইন্ডোর স্টেডিয়াম, রয়্যাল ক্যালকাটা গলফ ক্লাব ও বেশ কয়েকটি ফুটবল স্টেডিয়াম এই মাঠের অংশ। খেলার মাঠ ছাড়া ময়দানে ভিক্টোরিয়া মেমোরিয়াল হল, রাজভবন, ফোর্ট উইলিয়াম, বিদ্যাসাগর সেতু, বিড়লা তারামণ্ডল, সেন্ট পলস ক্যাথিড্রাল, নন্দন-রবীন্দ্রসদন চত্বর, পশ্চিমবঙ্গ বাংলা আকাদেমির প্রধান কার্যালয়, নিউ মার্কেট, এশিয়াটিক সোসাইটি ভবন, পশ্চিমবঙ্গ বিধানসভা ভবন, আকাশবাণী কলকাতার কার্যালয় ও ভারতীয় সংগ্রহালয় সহ কলকাতার কয়েকটি প্রধান দ্রষ্টব্য স্থল এই মাঠের পাশে অবস্থিত। পশ্চিমবঙ্গ রাজ্য সচিবালয় মহাকরণ, আলিপুর পশুশালা ও ভারতের জাতীয় গ্রন্থাগারও এই মাঠের কাছেই অবস্থিত। ময়দানে প্রচুর গাছপালা ও খোলা মাঠ থাকায় এটিকে "কলকাতার ফুসফুস" বলা হয়। ময়দান ভারতীয় সেনাবাহিনীর সম্পত্তি। ফোর্ট উইলিয়ামে সেনাবাহিনীর পূর্ব কম্যান্ডের প্রধান কার্যালয় অবস্থিত। ময়দান কলকাতার অন্যতম প্রধান সাংস্কৃতিক কেন্দ্র।

কলকাতার ওয়ার্ড মানচিত্রে সবুজ রঙে দর্শিত এলাকাটি হল ময়দান

ইতিহাস
------

ফোর্ট উইলিয়াম দুর্গ ও পরিপার্শ্বস্থ ময়দানের পরিকল্পনা মানচিত্র, ১৮৪৪
ময়দানের উত্তরে গভর্নমেন্ট হাউস সহ একাধিক প্রাসাদের দৃশ্য।
ফোর্ট উইলিয়াম থেকে কলকাতা শহরের দৃশ্য, ১৮০৭
*Ground of the Calcutta Cricket Club, 15th Jan'y. 1861 H.M. 68th L.I. from Rangoon, versus the Calcutta Cricket Club* 
পলাশীর যুদ্ধে জয়লাভের এক বছর পর ১৭৫৮ সালে ব্রিটিশ ইস্ট ইন্ডিয়া কোম্পানি গোবিন্দপুর গ্রামের কেন্দ্রস্থলে নতুন ফোর্ট উইলিয়াম দুর্গের নির্মাণকার্য শুরু করে। উক্ত গ্রামের বাসিন্দাদের আর্থিক ক্ষতিপূরণ এবং তালতলা, কুমারটুলি ও শোভাবাজার অঞ্চলে জমি দেওয়া হয়। ১৭৭৭ সালে দুর্গনির্মাণের কাজ শেষ হয়। "যে ব্যাঘ্র-সংকুল জঙ্গলটি চৌরঙ্গী গ্রাম থেকে নদীকে বিচ্ছিন্ন করে রেখেছিল, সেই জঙ্গলটি কেটে পরিষ্কার করে দেওয়া হয়। এরই ফলে কলকাতার গৌরব ময়দানের বিস্তৃর্ণ তৃণক্ষেত্রটির সৃষ্টি হয়। এই মুক্ত প্রাঙ্গণের উদ্ভব এবং দক্ষিণের বসতি অঞ্চলকে বিচ্ছিন্ন করে রাখা খালটি বুজিয়ে দেওয়ার ফলে ইউরোপীয় বাসিন্দারা দুর্গের আবদ্ধ সংকীর্ণ পরিমণ্ডল পরিত্যাগ করতে শুরু করেন। অবশ্য ১৭৪৬ সাল থেকেই চৌরঙ্গী অঞ্চলে বাসিন্দাদের সরে আসা শুরু হয়েছিল।" 

১৯০৯ সালে এইচ. ই. এ. কটন লিখেছেন, "The great Maidan presents a most refreshing appearance to the eye, the heavy night dew, even in the hot season, keeping the grass green. Many of the fine trees with which it was once studded were blown down in the cyclone of 1864. But they have not been allowed to remain without successors, and the handsome avenues across the Maidan still constitute the chief glory of Calcutta. Dotting the wide expanse are a number of fine tanks, from which the inhabitants were content in former days to obtain their water-supply."

সেনা সম্পত্তি
-------------

প্রথমদিকে পাঁচ বর্গকিলোমিটার আয়তনবিশিষ্ট ময়দান গড়ে তোলা হয়েছিল সেনাবাহিনীর প্যারেড গ্রাউন্ড হিসেবে। ইউরোপীয়রা ময়দানের আশেপাশে বসতি স্থাপন করতে শুরু করলে, ভারতীয় এই অঞ্চল পরিত্যাগ করেন। ধনী পরিবারগুলির মধ্যে দেব পরিবার শোভাবাজারে, ঠাকুর পরিবার জোড়াসাঁকো ও পাথুরিয়াঘাটায় এবং ঘোষাল পরিবার ভূকৈলাসে (খিদিরপুর) চলে যায়। ময়দান গঠনের সময় থেকেই এটি সেনা সম্পত্তি। সেনাবাহিনীই ময়দানের মালিক। তবে ময়দানের প্রশাসন পুলিশের হাতে ন্যস্ত। একাধিক দায়িত্ব পালনের সঙ্গে পুলিশকে ময়দানের আইনশৃঙ্খলা রক্ষার দিকটিও সামলাতে হয়। জানা যায়, ১৮৬০-এর দশক থেকেই ময়দান ভারতীয় ও ইউরোপীন চোরেদের আড্ডা। আইনত (১৮৪৭ সালের ১৬ নং আইন অনুযায়ী) দুর্গ ও ময়দান নগর কর্তৃপক্ষের এক্তিয়ারভুক্ত এলাকার বাইরে অবস্থিত।

পরিপার্শ্বস্থ ভবন ও স্থাপনা
---------------------------

রাতের ভিক্টোরিয়া মেমোরিয়াল হল
শহিদমিনার।
ময়দানের উত্তর সীমায় অবস্থিত রাজভবন হল পশ্চিমবঙ্গের রাজ্যপালের সরকারি বাসভবন।
ময়দানে অবস্থিত ইডেন গার্ডেনস স্টেডিয়াম বিশ্বের অন্যতম বৃহৎ ক্রিকেট স্টেডিয়াম।
ময়দানের পাশে সেন্ট পলস ক্যাথিড্রালের সামনে অবস্থিত বিড়লা তারামণ্ডল ও ইন্দিরা গান্ধীর মূর্তি।
ময়দানের মূল ভূখণ্ডে রাস্তা ও ট্রামলাইন ছাড়া কোনোপ্রকার নির্মাণকার্য করা হয়নি। তবে এই অঞ্চলের আশেপাশে একাধিক গুরুত্বপূর্ণ ভবন ও স্থাপনা গড়ে উঠেছে। ১৮৮২ সালে ক্যালকাটা ট্রামওয়েজ কর্পোরেশন চৌরঙ্গী থেকে খিদিরপুর ও কালীঘাট পর্যন্ত যে বাষ্পচালিত ট্রাম চালানো শুরু করে, তা চলত ময়দানের উপর দিয়েই। ১৮৮৯ সালে এখানে বৈদ্যুতিক ট্রাম চলাচল শুরু হয়।

"ময়দানের প্রাচীনতম রাস্তাটি হল ‘দ্য কোর্স’। এটি উত্তরে ‘ককড হ্যাট’ থেকে খিদিরপুর ব্রিজ পর্যন্ত প্রসারিত ছিল। পশ্চিমদিকের ‘ব্রড গ্র্যাভেলড ওয়াক’ ছিল রেড রোডের একটি অংশ। এটি নির্মিত হয় ১৮২০ সালে। দুর্গের দক্ষিণে এলেনবরো কোর্স নির্মিত হয় অশ্ব প্রশিক্ষণের জন্য। এর পূর্বদিকে রেসকোর্স চালু হয় ১৮১৯ সালে। এই ছিল এক শতাব্দীকাল পূর্বের চিত্র।"

লাটভবন (বর্তমান রাজভবন) নির্মিত হয় ১৮০৩ সালে। ৪৮ মিটার উঁচু অক্টারলোনি মনুমেন্ট (বর্তমান শহীদ মিনার) নির্মিত হয় ১৮৪৮ সালে। ১৮১৪ সালে এশিয়াটিক সোসাইটিতে জাদুঘর স্থাপিত হয়। তবে ভারতীয় সংগ্রহালয় রূপে বর্তমান ভবনে তা উঠে আসে ১৮৮৭ সালে। সেন্ট পল’স ক্যাথিড্রাল নির্মিত হয় ১৮৩৯ থেকে ১৮৪৭ সালের মধ্যবর্তী সময়ে। ১৮৭৪ সালে এই গির্জার পবিত্রকরণ (কনস্যাক্রেট) করা হয়। ১৯২১ সালে নির্মিত হয় ভিক্টোরিয়া মেমোরিয়াল হল। ময়দানের এক কোণে, কাউন্সিল হাউস স্ট্রিটে অবস্থিত ছিল ফোর্ট উইলিয়াম কলেজ। এই কলেজ বহুকাল আগে অবলুপ্ত হলেও বাংলা সহ একাধিক ভারতীয় ভাষার বিকাশে এর গুরুত্ব অনস্বীকার্য।

ক্রিকেট স্টেডিয়াম হিসেবে ময়দানে গড়ে ওঠে ইডেন গার্ডেনস। পরবর্তীকালে নির্মিত হয় – নেতাজি ইন্ডোর স্টেডিয়াম। এম. পি. বিড়লা তারামণ্ডল, এই অঞ্চলের একটি উল্লেখযোগ্য বিজ্ঞানকেন্দ্র। রবীন্দ্রসদন, অ্যাকাডেমি অফ ফাইন আর্টস এবং নন্দন এখানকার তিনটি প্রধান প্রেক্ষাগৃহ।

কলকাতার আদি জমিদার সাবর্ণ রায়চৌধুরী পরিবার তাঁদের আদি বসতি হালিশহর থেকে নব্য বসতি বড়িশা পর্যন্ত যে রাস্তাটি নির্মাণ করান, সেটি ময়দানের পাশ দিয়ে কলকাতার উত্তর ও দক্ষিণাঞ্চলের মধ্যে সংযোগরক্ষাকারী চৌরঙ্গীর উপর দিয়ে যেত। ময়দানের পূর্ব সীমান্তে কলকাতা মেট্রোর টালিগঞ্জ-এসপ্ল্যানেড শাখাটি নির্মাণ করতে প্রায় সাত বছর সময় লাগে। মেট্রোর ময়দান-সংলগ্ন স্টেশনের সংখ্যা ৩ – এসপ্ল্যানেড, পার্ক স্ট্রিট ও ময়দান।

রবীন্দ্র সেতু ময়দান অঞ্চল থেকে অনেকটা দূরে হলেও হুগলি নদীর উপর নির্মিত দ্বিতীয় হুগলি সেতু বা বিদ্যাসাগর সেতু ময়দানের একটি অংশের উপর নির্মিত হয়।

মূর্তি
------

অতীতে ময়দান ব্রিটিশ ভারতের বিভিন্ন গভর্নর জেনারেল ও অন্যান্য উচ্চ পদাধিকারীদের মূর্তি দ্বারা শোভিত ছিল। এঁদের মধ্যে ছিলেন লর্ড কার্জন, কিচনার, রবার্টস, লর্ড মিন্টো, নর্থব্রুক, লর্ড ক্যানিং ও অন্যান্য ব্যক্তিবর্গ যাঁরা অতীতে কলকাতার সঙ্গে নানাভাবে যুক্ত ছিলেন। ১৯৪৭ সালে স্বাধীনতা অর্জনের পর কয়েক বছরে একটি-দুটি মূর্তি ময়দান থেকে অপসারিত করা হয়। ১৯৬৯ সালে শেষ ষোলোটি মূর্তি অপসারিত করা হয়। এর পরে এই সকল মূর্তির শূন্য বেদীতে মহাত্মা গান্ধী, রামমোহন রায়, চিত্তরঞ্জন দাশ, জওহরলাল নেহেরু, সুভাষচন্দ্র বসু, শ্রীঅরবিন্দ, মাতঙ্গিনী হাজরা, প্রীতিলতা ওয়াদ্দেদার, ইন্দিরা গান্ধী, গোষ্ঠ পাল প্রমুখ ব্যক্তিবর্গের প্রতিমূর্তি স্থাপিত হয়। এসপ্ল্যানেডের উত্তর-পূর্ব কোণে লেনিন জন্মশতবর্ষ উপলক্ষে একটি লেনিন মূর্তিও স্থাপন করা হয়।

রাজনৈতিক সমাবেশ
---------------

জিওফ্রে মুরহাউস ময়দানে ভারতের কমিউনিস্ট পার্টি (মার্ক্সবাদী) (সিপিআইএম) আয়োজিত একটি রাজনৈতিক সমাবেশের বর্ণনায় লেখেন: "They generally start about tea time, they rarely finish before nine o’clock… they are masterly exhibitions of organisation… The platform is high so that everyone on it will be visible at a great distance, and it is large enough to accommodate twenty or thirty… it is illuminated with spotlights, it flutters with red flags, and it has huge red backcloth upon which Lenin is straining resolutely forward from a thicket of banners. Everything is perfectly under control… as they sit there upon the ground, row after attentive row of them, a brigade of young women to the fore… distantly across the Maidan people have climbed trees and others are packed standing on top of the Esplanade tram shelters… there must be a hundred thousand here altogether… the leaders come through the guard of honour to the platform…it is only when Promode Dasgupta and Hare Krishna Konar are having their say… theirs is the oratory that sends men delirious with dreams, that can set a rabble to a march of destruction… when the speeches are done, the leaders begin to sing the Internationale… all over the crowd torches are swiftly lit and held high in flaring salute…"

ময়দান পশ্চিমবঙ্গের সব রাজনৈতিক দলের রাজনৈতিক সমাবেশের প্রধান স্থল। যদিও সমাবেশের পর ময়দান পরিষ্কার করার মতো গুরুত্বপূর্ণ বিষয়টিকে প্রায়শই অবহেলা করা হয়। এই কারণে সেনাবাহিনী ময়দানে সমাবেশ আয়োজনকারী দলের থেকে কশান মানি আদায়ের সিদ্ধান্ত গ্রহণ করেছেন, যাতে ময়দানকে দূষণমুক্ত রাখা যায়।

বইমেলা বিতর্ক
-------------

অতীতে ময়দানে কলকাতা পুস্তকমেলা, হ্যান্ডলুম এক্সপো, শিল্প ভারত বাণিজ্য মেলা, ভ্রমণ ও পর্যটন মেলা, বিদ্যাসাগর মেলা, লেক্সপো ইত্যাদি একাধিক বৃহৎ মেলা ও প্রদর্শনীর আয়োজন করা হত। ময়দানের মতো মাঠ থাকায় কলকাতায় দিল্লির প্রগতি ময়দানের ধাঁচে মেলার জন্য নির্দিষ্ট প্রাঙ্গণ তৈরির প্রয়োজন পড়েনি। এই সব মেলায় প্রচুর জনসমাগম হত। ফলে অনিবার্যভাবে ময়দানের পরিবেশের উপর তার বিরূপ প্রভাব পড়তে শুরু করে এবং এই সম্পর্কিত একাধিক জনস্বার্থ মামলাও দায়ের করা হয়। সেনাবাহিনীকে এ ব্যাপারে সতর্কিত করা হলে তারাও ময়দান থেকে ইস্টার্ন মেট্রোপলিটান বাইপাসের ধারে মেলাগুলি সরিয়ে নেওয়ার জন্য চাপ দিতে শুরু করে। এমনকি ময়দানে বইমেলা আয়োজনেরও বিরোধিতা শুরু হয়। ২০০৩ সালের ১৭তম শিল্প ভারত বাণিজ্য মেলায় ৭০০ প্রদর্শনী এবং ৮০০,০০০ দর্শক অংশ নিলে পশ্চিমবঙ্গের শিল্প ও বাণিজ্য মন্ত্রী নিরুপম সেন ইএম বাইপাসের ধারে একটি স্থায়ী মেলাপ্রাঙ্গণ স্থাপনের যৌক্তিকতার কথা বলেন। তিনি জানান মেলার সহউদ্যোক্তা বেঙ্গল ন্যাশানাল চেম্বার অফ কমার্স অ্যান্ড ইন্ডাস্ট্রি এই প্রকল্পে অংশগ্রহণে ইচ্ছুক।

২০০৪ সালে ২৯তম কলকাতা পুস্তকমেলায় ২,৪৭৫,০০০ মানুষের সমাগম ঘটে। উদ্যোক্তারা জানান তাঁরা পরের বছরও ময়দানে মেলা আয়োজনের জন্য পুলিশ কমিশনার ও প্রতিরক্ষা কর্তৃপক্ষের কাছে আবেদন জানিয়েছেন।

২০০৫ সালে কলকাতার অগ্রণী ইংরেজি দৈনিক *দ্য স্টেটসম্যান* লেখে, "The Kolkata Book Fair may well have had its last outing on the Maidan… In recent years, almost every part of the Maidan has been used to host all manners of melas and fairs. This, obviously, can’t continue… Our courts of justice are now taking cognizance. The military too has woken up to its environmental responsibility. Even business houses have apparently become concerned. At this rate, it might seem the lungs of Kolkata, and of the people who inhabit it, still have some hope." মুখ্যমন্ত্রী ও মুখ্যসচিব জানান, এই বছরই ময়দানে শেষ বইমেলা। পরের বছর থেকে ইএম বাইপাসের ধারে নির্দিষ্ট মেলাপ্রাঙ্গণে বইমেলা আয়োজিত হবে। কিন্তু মেলাপ্রাঙ্গণের কাজ সম্পূর্ণ না হওয়ায় সেনা কর্তৃপক্ষ ২০০৬ সাল অবধি ময়দানে বইমেলার অনুমতি দেন।

২০০৭ সাল থেকে ময়দানে বইমেলা আয়োজন নিয়ে চূড়ান্ত বিতর্কের সূত্রপাত ঘটে। কলকাতা হাইকোর্ট ময়দানে বইমেলা আয়োজনে নিষেধাজ্ঞা জারি করে। অবশেষে যুবভারতী ক্রীড়াঙ্গন প্রাঙ্গণে সেই বছর বইমেলা আয়োজিত হয়। অন্যান্য মেলাগুলিকে অবশ্য আগেই সরিয়ে নেওয়া হয়েছিল।

বাঙালি চেতনায় ময়দান
---------------------

১৮৫৯ সালে জন এলিয়ট ড্রিঙ্কওয়াটার বেথুন কলকাতায় প্রথম বালিকা বিদ্যালয় স্থাপন করলে রক্ষণশীল কবি ঈশ্বরচন্দ্র গুপ্ত লেখেন:

যত ছুঁড়িগুলো তুড়ি মেরে কেতাব হাতে নিচ্ছে যবে,
এ বি শিখে, বিবি সেজে, বিলাতী বোল কবেই কবে;
আর কিছুদিন থাক রে ভাই! পাবেই পাবে দেখতে পাবে,
আপন হাতে হাঁকিয়ে বগি, গড়ের মাঠে হাওয়া খাবে।
এর কিছুকাল পরেই জ্যোতিরিন্দ্রনাথ ঠাকুর তাঁর স্ত্রী কাদম্বিনী দেবীকে ময়দানে নিয়ে গিয়ে অশ্বচালনা শিক্ষা দেন। এতে বাঙালি সমাজের রক্ষণশীলতায় প্রচণ্ড আঘাত লাগে এবং বাঙালি সমাজে এক অভূতপূর্ব সংস্কার সাধিত হয়।

ব্রিটিশ শাসনে ইংরেজ সেনারা ময়দানে বাঙালি ছেলেদের দেখলেই লাথি মারত। বাঙালিরা এতটাই ভীরুস্বভাবের ছিল যে এর কোনো প্রতিবাদই করত না। সরলা দেবী চৌধুরানী এই ঘটনায় অত্যন্ত ব্যথিত হন। তিনি দুর্গাপূজায় বীরাষ্টমী ব্রতের সূচনা করেন। এই ব্রতে যুবকদের অন্যায়ের প্রতিবাদ করার শপথ নিতে হত। এই ঘটনা পরবর্তীকালে ভারতের স্বাধীনতা আন্দোলনকে গভীরভাবে প্রভাবিত করেছিল।

ময়দানে জনজীবন
--------------

ময়দান, ১৯০৫
ময়দানে আনন্দভ্রমণের জন্য ব্যবহৃত ঘোড়ার গাড়ি।
ময়দানে মোহনবাগান মাঠ।
ময়দানের জনজীবন
ময়দানে একাধিক ক্ষুদ্রাকার সবুজ বাংলো অবস্থিত। এগুলি বিভিন্ন ক্রীড়া প্রতিষ্ঠানের সম্পত্তি। খেলাধুলোর জন্য ময়দানে ছোটো ছোটো খেলার মাঠও রয়েছে। বড়ো বড়ো ক্লাবগুলির নিজস্ব মাঠ কাঠের গ্যালারি দিয়ে বাঁধানো। মোহনবাগান অ্যাথলেটিক ক্লাব, ইস্ট বেঙ্গল ক্লাব ও মহামেডান স্পোর্টিং ক্লাব ময়দানের প্রধান ক্রীড়াসংস্থা। এছাড়াও অনেক ছোটো ক্লাবের তাঁবুও ময়দানে অবস্থিত।

১৮০৪ সালের জানুয়ারি মাসে কোম্পানির পুরনো এটোনিয়ানরা ময়দানে একটি দুইদিনের ক্রিকেট ম্যাচের আয়োজন করেছিলেন। এটিই ময়দানে আয়োজিত প্রথম ক্রিকেট ম্যাচ। বিশ্বের প্রাচীনতম হকি টুর্নামেন্ট বেইটন কাপ চালু হয় ১৮৯৫ সালে। এটি সাধারণত মোহনবাগান মাঠে আয়োজিত হত। ময়দান ভারতীয় ফুটবল অ্যাসোসিয়েশনেরও স্নায়ুকেন্দ্র।

খেলাধুলো ও সেনাবাহিনীর কুচকাওয়াজ ছাড়াও ময়দানে অন্যান্য কিছু কাজও হয়। এখানকার পুকুরগুলিতে ধোপারা কাপড় কাছে এবং মাঠে পশুপালকেরা ভেড়া, ছাগল, গোরু ইত্যাদি চরায়। সকালে অনেকেই এখানে প্রাতঃভ্রমণের জন্য আসেন। পুরনো দিনে হ্যাকনে ঘোড়ার গাড়িতে পর্যটকদের ঘুরিয়ে মনোরঞ্জনের ব্যবস্থাও রয়েছে ময়দানে। ১৯০২ সালে জামশেদজি ফ্রামজি ম্যাডান বাইস্কোপ নিয়ে এলে ময়দানে একটি তাঁবুতে সিনেমা দেখানোর ব্যবস্থা করা হয়। সত্যজিৎ রায়ের একাধিক ছবির শ্যুটিং-ও ময়দানে হয়েছে। ময়দানের জীবন কলকাতার জনজীবনের এক টুকরো প্রতিচ্ছবি।

পাদটীকা
-------


উইকিমিডিয়া কমন্সে **ময়দান, কলকাতা** সংক্রান্ত মিডিয়া রয়েছে।

1. ↑  Cotton, H.E.A. *Calcutta Old and New*, 1909/1980, p 72, General Printers and Publishers Pvt. Ltd.
2. 1 2  Cotton, H.E.A. pp. 220-221.
3. ↑  Cotton, H.E.A. p. 3
4. ↑  Cotton, H.E.A. p. 11
5. ↑  Cotton, H.E.A. p. 242
6. ↑  Chakraborty, Satyesh, *The Growth of Calcutta in the Twentieth Century*, in *Calcutta, the Living City*, Vol II, edited by Sukanta Chaudhuri, 1990/2005, p.2, Oxford University Press, আইএসবিএন ০১৯ ৫৬৩৬৯৭ X.
7. ↑  Cotton, H.E.A. p. 235
8. ↑  "Shahid Minar (Ochterlony Monument)"। kolkatainformation.com। ২০০৭-০৩-১০ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৪।
9. ↑  "Indian Museum Kolkata"। *The Official Website*। indianmuseumkolkata.com। ২০০৬-১১-২৩ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৪।
10. ↑  "Calcutta Sight Seeing"। indiatravelite.com। ২০০৭-০৩-০৭ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৪।
11. ↑  "The Official website of Victoria Memorial Hall, Calcutta"। *The Official Website*। victoriamemorial.com। ২০০৭-০৫-১৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৪।
12. ↑  Cotton, H.E.A. p. 271
13. ↑  "M.P.Birla Planetarium"। *The Official Website*। education.vsnl.com। ২০০৭-০৪-১৪ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৪।
14. ↑  Cotton, H.E.A. p 283.
15. ↑  Roy, Tathagata, *The Calcutta Metro*, in *Calcutta, the Living City*, Vol II, p.158
16. ↑  Moorhouse, Geoffrey, *Calcutta, the City Revealed*, first published 1971, Penguin Books 1986 edition, p. 227, আইএসবিএন ০-১৪-০০৯৫৫৭-৮
17. ↑  Moorhouse, Geoffrey, p. 329.
18. ↑  Moorhouse, Geoffrey, pp. 154-155
19. ↑  "Go-ahead for rallies likely"। *Bengal*। The Statesman, 23 December 2005.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
20. ↑  "Fairs in Kolkata"। *Travel in Kolkata*। www.kolkatahub.com। ২০০৭-০৪-১৮ তারিখে মূল থেকে আর্কাইভ করা। সংগ্রহের তারিখ ২০০৭-০৪-২৩।
21. ↑  "Maidan reprieve Left's policy on fairs under fire"। *Editorial*। The Statesman, 16 December 2003। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
22. ↑  "The big Book Fair bazaar"। *World*। The Statesman, 4 February 2003.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
23. ↑  "Trade fair draws to a close"। *Kolkata Plus*। The Statesman, 31 December 2003.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
24. ↑  "Curtain down on the book fair with death"। *Kolkata Plus*। The Statesman, 9 February 2004.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
25. ↑  "Mourning the death of Boi Mela"। *Perspective*। The Statesman, 22 February 2005.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
26. ↑  "Maidan fair ground again"। *Perspective*। The Statesman, 17 November 2005.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
27. ↑  "Foul is not fair"। *Editorial*। The Statesman, 31 January 2007.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
28. ↑  "Book Fair in Salt Lake from 10 to 21 Feb"। *Page One*। The Statesman, 1 February 2007.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
29. ↑  "[[Bidhannagar, Kolkata|Bidhannagar]]"। *Bengal Plus*। The Statesman, 18 January 2007.। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।  ইউআরএল–উইকিসংযোগ দ্বন্দ্ব (সাহায্য)
30. ↑  Sastri, Sivanath, *Ramtanu Lahiri O Tatkalin Banga Samaj*, (বাংলা), pp. 113-114, New Age Publishers Pvt. Ltd.
31. ↑  Dastider, Shipra। "Jyotirindranath Tagore"। *Banglapedia*। Asiatic Society of Bangladesh। ২০০৭-০৪-২৭ তারিখে মূল থেকে আর্কাইভ করা। সংগ্রহের তারিখ ২০০৭-০৪-২৪।
32. ↑  Deb, Chitra, *Jorasanko and the Thakur Family*, in *Calcutta, the Living City*, Vol I, edited by Sukanta Chaudhuri, p. 66, Oxford University Press, আইএসবিএন ০-১৯-৫৬৩৬৯৬-১
33. ↑  Banerjee, Hiranmay, *Thakurbarir Katha*, (বাংলা), p. 212, Sishu Sahitya Sansad.
34. 1 2  Moorhouse, Geoffrey, p. 228
35. ↑  "Beighton Cup"। bharatiyahockey.org। সংগ্রহের তারিখ ২০০৭-০৪-১৩।
36. ↑  Banerji, Samik, *The Early Years of Calcutta Cinema*, in *Calcutta, the Living City*, Vol II, p. 294.
37. ↑  Biswas, Moinak, *Modern Calcutta Cinema*, in *Calcutta, the Living City*, Vol II, p. 304.

বহিঃসংযোগ
---------


উইকিমিডিয়া কমন্সে **ময়দান, কলকাতা** সংক্রান্ত মিডিয়া রয়েছে।

 উইকিভ্রমণ থেকে ময়দান, কলকাতা ভ্রমণ নির্দেশিকা পড়ুন।

---

| * দে
* স
কলকাতা |
| --- |
| ইতিহাস | 
* অদ্বৈত
* অন্ধকূপ হত্যা
* ওয়ারেন হেস্টিংস
* কলকাতা পতাকা
* কলকাতার যুদ্ধ
* কলিকাতা
* কালীঘাট–ফলতা রেল
* গোবিন্দপুর
* জব চার্নক
* দ্য ক্যালকাটা কুরআন পিটিশন
* নবকৃষ্ণ দেব
* প্রত্যক্ষ সংগ্রাম দিবস
* বাংলার নবজাগরণ
* মারাঠা খাত
* রবার্ট ক্লাইভ
* রবীন্দ্রনাথ ঠাকুর
* লালদীঘি (কলকাতা)
* সাবর্ণ রায় চৌধুরী
* সুতানুটি

 |
| অঞ্চল ও পথঘাট | 
* কলকাতা মহানগর অঞ্চল
* পাড়া, মহল্লা
	+ তালিকা
* পথঘাট

 |
| জাতিগোষ্ঠীগুলির বসত এলাকা | 
* আর্মানিপাড়া (আর্মেনীয়)
* তিরেত্তা বাজার (চীনা)
* ট্যাংরা (চীনা)
* বো ব্যারাক (অ্যাংলো-ভারতীয়)

 |
| অট্টালিকা ও স্মারকস্থল | 

|  |
| --- |
| 
* কলকাতা হাইকোর্ট
* কারেন্সি বিল্ডিং
* গ্র্যান্ড হোটেল
* জাতীয় গ্রন্থাগার
* জোড়াসাঁকো ঠাকুরবাড়ি
* নেতাজি ভবন
* বেলভেডিয়ার এস্টেট
* ভারতীয় জাদুঘর
* ভিক্টোরিয়া মেমোরিয়াল হল
* মহাকরণ
* মার্বেল প্যালেস
* মেট্রোপলিটান বিল্ডিং
* রাজভবন
* শহীদ মিনার
* শোভাবাজার রাজবাড়ি
* নিজাম প্যালেস

 |
| আকাশচুম্বীভবন | 
* আরবানা
* এভারেস্ট হাউস
* চ্যাটার্জি ইন্টারন্যাশানাল সেন্টার
* জীবনসুধা
* টাটা সেন্টার
* দ্য ফরটি-টু
* সাউথ সিটি
* হাইল্যান্ড পার্ক

 |

 |
| শিক্ষাব্যবস্থা | 

|  |  |
| --- | --- |
| মাধ্যমিক শিক্ষা | 
* রামকৃষ্ণ মিশন বিদ্যালয়, নরেন্দ্রপুর
* বরানগর রামকৃষ্ণ মিশন আশ্রম উচ্চ বিদ্যালয়
* সাউথ পয়েন্ট স্কুল
* সেন্ট জেভিয়ার'স কলেজিয়েট স্কুল
* সেন্ট জেমস’ স্কুল
* স্কটিশ চার্চ কলেজিয়েট স্কুল
* হিন্দু স্কুল
* হেয়ার স্কুল
* বি টি রোড গভর্নমেন্ট স্পনসর্ড উচ্চতর মাধ্যমিক বিদ্যালয়
* হাওড়া জেলা স্কুল
 |
| উচ্চশিক্ষা ও গবেষণা প্রতিষ্ঠান | 
* আলিয়া বিশ্ববিদ্যালয়
* আশুতোষ কলেজ
* ইন্ডিয়ান ইনস্টিটিউট অফ ইঞ্জিনিয়ারিং সায়েন্স অ্যান্ড টেকনোলজি, শিবপুর
* ইন্ডিয়ান ইনস্টিটিউট অফ ম্যানেজমেন্ট কলকাতা
* ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ
* ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট
* ইন্ডিয়ান স্ট্যাটিস্টিক্যাল ইনস্টিটিউট
* এশিয়াটিক সোসাইটি
* কলকাতা আলিয়া মাদ্রাসা
* কলকাতা বিশ্ববিদ্যালয়
* কলিকাতা জাতীয় আয়ুর্বিজ্ঞান বিদ্যামন্দির
* ক্যালকাটা স্কুল অব ট্রপিক্যাল মেডিসিন
* জাতীয় গ্রন্থাগার
* নেতাজি সুভাষ মুক্ত বিশ্ববিদ্যালয়
* পশ্চিমবঙ্গ জাতীয় আইনবিজ্ঞান বিশ্ববিদ্যালয়
* পশ্চিমবঙ্গ স্বাস্থ্যবিজ্ঞান বিশ্ববিদ্যালয়
* প্রেসিডেন্সি বিশ্ববিদ্যালয়
* বিবেকানন্দ কলেজ
* বেথুন কলেজ
* মেডিক্যাল কলেজ ও হাসপাতাল, কলকাতা
* মৌলানা আজাদ কলেজ
* মৌলানা আবুল কালাম আজাদ ইনস্টিটিউট অফ এশিয়ান স্টাডিজ
* মৌলানা আবুল কালাম আজাদ প্রযুক্তি বিশ্ববিদ্যালয়
* যাদবপুর বিশ্ববিদ্যালয়
* রবীন্দ্রভারতী বিশ্ববিদ্যালয়
* সাহা ইনস্টিটিউট অফ নিউক্লিয়ার ফিজিক্স
* সেন্ট জেভিয়ার’স কলেজ
* স্কটিশ চার্চ কলেজ
* নারুলা ইনস্টিটিউট অফ টেকনোলজি
 |

 |
| শিল্প ওঅর্থনীতি | 
* আনন্দবাজার পত্রিকা গোষ্ঠী
* আমরি হাসপাতাল
* আরপি-সঞ্জীব গোয়েঙ্কা গ্রুপ
* ইউকো ব্যাংক
* ইউনাইটেড ব্যাঙ্ক অব ইন্ডিয়া
* ইন্ডিয়ান টোব্যাকো কোম্পানি লিমিটেড
* ইমামি
* এলাহাবাদ ব্যাংক
* এক্সাইড ইন্ডাস্ট্রিজ
* কলকাতা বন্দর
* কলকাতা শেয়ার বাজার
* কোল ইন্ডিয়া
* ক্যালকাটা ইলেকট্রিক সাপ্লাই কর্পোরেশন
* গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড
* জিকেবি অপটিক্যালস
* জেসপ অ্যান্ড কোম্পানি
* টাটা গ্লোবাল বেভারেজেস
* দামোদর ভ্যালি কর্পোরেশন
* দ্য পার্ক হোটেলস
* ন্যাশানাল ইন্স্যুওরেন্স কোম্পানি
* পিয়ারলেস গোষ্ঠী
* বাটানগর
* বার্জার পেইন্টস
* বার্ডস জুট অ্যান্ড এক্সপোর্ট
* বার্ন অ্যান্ড কোম্পানি
* বার্ন স্ট্যান্ডার্ড অ্যান্ড কোম্পানি
* বালমার লরি
* বিড়লা কর্পোরেশন
* বিয়েকো লরি
* বেঙ্গল কেমিক্যালস এণ্ড ফার্মাসিউটিক্যালস
* বেঙ্গল ইমিউনিটি
* ব্রিজ অ্যান্ড রুফ কোম্পানি
* ব্রিটানিয়া ইন্ডাস্ট্রিজ
* ব্রেইথওয়েট অ্যান্ড কোম্পানি লিমিটেড
* ব্রেইথওয়েট, বার্ন অ্যান্ড জেসপ কনস্ট্রাকশন কোম্পানি
* ভারত ভারী উদ্যোগ নিগম
* ভারত সরকার টাকশাল
* লাক্স ইন্ডাস্ট্রিজ
* লিমটেক্স
* লেক্সুলোস
* সারেগামা
* সিনক্লেয়ারস হোটেলস লিমিটেড
* *হকার*
* হিন্দমোটর
* হিন্দুস্তান অ্যাম্বাস্যাডর

 |
| পরিবহন ব্যবস্থা | 

|  |  |
| --- | --- |
| সড়ক পরিবহণ | 
* কল্যাণী এক্সপ্রেসওয়ে
* দক্ষিণবঙ্গ রাষ্ট্রীয় পরিবহণ সংস্থা
* নিবেদিতা সেতু
* পশ্চিমবঙ্গ পরিবহণ নিগম
* বিদ্যাসাগর সেতু
* বিবেকানন্দ সেতু
* বেলঘরিয়া এক্সপ্রেসওয়ে
* হাওড়া সেতু (রবীন্দ্র সেতু)
* স্বর্ণ চতুর্ভূজ
* সাইকেল রিকশা
* হাতে টানা রিকশা

 |
| রেল পরিবহণ | 
* কলকাতা মেট্রো
* কলকাতার শহরতলি রেল
	+ চক্ররেল
* কলকাতা রেলওয়ে স্টেশন
* ট্রাম
* দক্ষিণ পূর্ব রেল
* পূর্ব রেল
* শালিমার রেলওয়ে স্টেশন
* শিয়ালদহ রেলওয়ে স্টেশন
* সাঁতরাগাছি জংশন রেলওয়ে স্টেশন
* হাওড়া জংশন রেলওয়ে স্টেশন

 |
| সমুদ্র | 
* কলকাতা বন্দর

 |
| বিমান | 
* নেতাজি সুভাষচন্দ্র বসু আন্তর্জাতিক বিমানবন্দর
* বিমানবন্দরগুলির তালিকা

 |

 |
| সংস্কৃতি | 
* উৎসব
* কলকাতা আন্তর্জাতিক চলচ্চিত্র উৎসব
* কলকাতা পুস্তকমেলা
* ক্যালকাটা ইউথ কয়্যার
* গণমাধ্যমে কলকাতা
* গ্রুপ থিয়েটার
* ডোভার লেন সংগীত সম্মেলন
* ডোয়ার্কিন
* নন্দন
* পশ্চিমবঙ্গের চলচ্চিত্র
* ফুটবল
	+ কলকাতা ডার্বি
* বাংলার সংগীত
* বাংলার সংস্কৃতিতে ভূত
* রবীন্দ্র নৃত্যনাট্য
* রবীন্দ্রসংগীত

 |
| ধর্মস্থান | 

|  |  |
| --- | --- |
| হিন্দু | 
* আলমবাজার মঠ
* কালীঘাট মন্দির
* কৃপাময়ী কালীমন্দির, বরানগর
* দক্ষিণেশ্বর কালীবাড়ি
* বরানগর মঠ
* বেলুড় মঠ

 |
| অন্যান্য | 
* কলকাতার চীনা মন্দির
* টিপু সুলতান মসজিদ
* বশরী শাহ মসজিদ
* পরশনাথ মন্দির
* পোর্তুগিজ চার্চ
* ম্যাগেন ডেভিড সিনাগগ
* সেন্ট জন’স চার্চ
* সেন্ট জন’স চার্চ
* সেন্ট পল’স ক্যাথিড্রাল

 |

 |
| খেলাধূলা | 
* আইএফএ শিল্ড
* ইডেন গার্ডেনস
* বিবেকানন্দ যুবভারতী ক্রীড়াঙ্গন
* ইন্ডিয়ান ফুটবল অ্যাসোসিয়েশন
* ইস্টবেঙ্গল ফুটবল ক্লাব
* ইস্টার্ন রেলওয়ে ফুটবল ক্লাব
* কলকাতা নাইট রাইডার্স
* কলকাতা রেস কোর্স
* কালীঘাট মিলন সংঘ ফুটবল ক্লাব
* ক্যালকাটা ক্রিকেট অ্যান্ড ফুটবল ক্লাব
* ক্যালকাটা পোলো ক্লাব
* ক্যালকাটা প্রিমিয়ার ডিভিশন
* কিশোরভারতী ক্রীড়াঙ্গন
* নেতাজি ইন্ডোর স্টেডিয়াম
* পশ্চিমবঙ্গ ফুটবল দল
* বাংলা ক্রিকেট দল
* বারাসাত স্টেডিয়াম
* বেইটন কাপ
* মোহামেডান স্পোর্টিং ক্লাব
* মহামেডান স্পোর্টিং মাঠ
* মোহনবাগান অ্যাথলেটিক ক্লাব
* মোহনবাগান মাঠ
* রবীন্দ্র সরোবর স্টেডিয়াম

 |
| বিবিধ | 
* ২১ জুলাই শহিদ দিবসের জনসমাবেশ
* আচার্য জগদীশচন্দ্র বসু ভারতীয় উদ্ভিদ উদ্যান
* আলিপুর পশুশালা
* ক্যালকাটা ক্লাব
* ক্যালকাটা রোয়িং ক্লাব
* কিংবদন্তি ব্যক্তিবর্গ
* কুন্ডু স্পেশাল
* চীনা সম্প্রদায়
* টালিগঞ্জ ক্লাব
* নির্বাচনী কেন্দ্র
* প্রিন্সটন ক্লাব
* প্রেসিডেন্সি বিভাগ
* ফোর্ট উইলিয়াম
* বিশিষ্ট ব্যক্তিবর্গ
* বেঙ্গল ক্লাব
* ময়দান
* মিশনারিজ অফ চ্যারিটি
* মুদ্রণশিল্পের আদিযুগ
* রবীন্দ্র সরোবর
* রয়্যাল ক্যালকাটা গলফ ক্লাব
* সাউথ পার্ক স্ট্রিট সেমিট্রি
* সামপ্লেস এলস
* সেন্ট্রাল ফরেনসিক সায়েন্স ল্যাবরেটরি
* হুগলি নদী

 |
| 
* বিষয়শ্রেণী **বিষয়শ্রেণী**
* প্রবেশদ্বার **প্রবেশদ্বার**

 |

| * দে
* স
কলকাতার পর্যটন কেন্দ্র |
| --- |
| স্মৃতিস্তম্ভ ও স্মৃতিসৌধ | 
* গোয়ালিয়র স্মৃতিসৌধ
* প্রিন্সেপ ঘাট
* ভিক্টোরিয়া মেমোরিয়াল হল
* লস্কর যুদ্ধ স্মৃতিস্তম্ভ
* শহীদ মিনার
* সাউথ পার্ক স্ট্রিট সেমিট্রি

 |
| গ্রন্থাগার ও সংগ্রহালয় | 
* আশুতোষ সংগ্রহশালা
* গুরুসদয় সংগ্রহশালা
* জাতীয় গ্রন্থাগার
* জোড়াসাঁকো ঠাকুরবাড়ি
* বিড়লা ইন্ডাস্ট্রিয়াল অ্যান্ড টেকনোলজিক্যাল মিউজিয়াম
* ভারতীয় সংগ্রহালয়
* ভিক্টোরিয়া মেমোরিয়াল হল
* মার্বেল প্যালেস
* সায়েন্স সিটি
* স্বামী বিবেকানন্দের পৈত্রিক আবাস ও সাংস্কৃতিক কেন্দ্র
* কারেন্সি বিল্ডিং
 |
| ঐতিহ্যবাহী প্রশাসনিক ভবন | 
* কলকাতা হাইকোর্ট
* টাউন হল
* জেনারেল পোস্ট অফিস
* ফোর্ট উইলিয়াম
* মহাকরণ
* রাজভবন
 |
| উদ্যান, জলাশয়, নদীতীর ও চিড়িয়াখানা | 
* আচার্য জগদীশচন্দ্র বসু ভারতীয় উদ্ভিদ উদ্যান
* আলিপুর পশুশালা
* অ্যাকোয়াটিকা
* কলকাতা আই
* নজরুল তীর্থ
* নিক্কো পার্ক
* প্রকৃতি তীর্থ
* প্রিন্সেপ ঘাট
* ময়দান
* মিলেনিয়াম পার্ক
* মোহর কুঞ্জ
* রবীন্দ্র তীর্থ
* রবীন্দ্র সরোবর
* লালদিঘি
* সেন্ট্রাল পার্ক
* হুগলি নদী
* প্রকৃতি তীর্থ
 |
| ঐতিহাসিক শিক্ষাপ্রতিষ্ঠান | 
* ইন্ডিয়ান ইনস্টিটিউট অফ ম্যানেজমেন্ট ক্যালকাটা
* ইন্ডিয়ান স্ট্যাটিস্টিক্যাল ইনস্টিটিউশন
* এশিয়াটিক সোসাইটি
* কলকাতা বিশ্ববিদ্যালয়
* কলকাতা মেডিক্যাল কলেজ ও হাসপাতাল
* প্রেসিডেন্সি বিশ্ববিদ্যালয়
* বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি
* যাদবপুর বিশ্ববিদ্যালয়
* রবীন্দ্রভারতী বিশ্ববিদ্যালয়
* সংস্কৃত বিশ্ববিদ্যালয়
* সেন্ট জেভিয়ার্স কলেজিয়েট স্কুল
* স্কটিশ চার্চ কলেজ
* হিন্দু স্কুল
* হেয়ার স্কুল

 |
| সাংস্কৃতিক ঐতিহ্য | 
* কলকাতা চলচ্চিত্র উৎসব
* কলকাতা পুস্তকমেলা
* কলেজ স্ট্রিট
* কালীপূজা
* কুমোরটুলি
* ছৌ নাচ
* দুর্গাপূজা
* নন্দন
* নজরুল মঞ্চ
* পয়লা বৈশাখ
* ফুটবল
* বারোয়ারি
* রবীন্দ্রসংগীত
* রবীন্দ্র সদন
* সন্দেশ
* সরস্বতী পূজা
* স্টার থিয়েটার
* ভিন্টেজ ও ক্ল্যাসিক কার র্যা লি
 |
| ধর্মস্থান | 
* আর্মেনিয়ান চার্চ অফ দ্য হোলি নাজারেথ (আর্মানি গির্জা)
* কালীঘাট মন্দির
* কাশীপুর উদ্যানবাটী
* ক্যাথিড্রাল অফ দ্য মোস্ট হোলি রোজারি
* চার্চ অফ লর্ড জেসাস (প্রভু যিশুর গির্জা)
* চীনা মন্দির
* টিপু সুলতান মসজিদ
* ঠনঠনিয়া কালীবাড়ি
* দক্ষিণেশ্বর কালীবাড়ি
* নাখোদা মসজিদ
* পরশনাথ মন্দির
* ফিরিঙ্গি কালীবাড়ি
* বিড়লা মন্দির
* বেলুড় মঠ
* মায়ের বাড়ি
* ম্যাগেন ডেভিড সিনাগগ
* লেক কালীবাড়ি
* সাউথ পার্ক স্ট্রিট সেমিট্রি
* সেন্ট জন'স চার্চ
* সেন্ট জেমস চার্চ (জোড়া গির্জা)
* সেন্ট পল'স ক্যাথিড্রাল
 |
| বিক্রয়কেন্দ্র | 
* এসপ্ল্যানেড
* কলেজ স্ট্রিট (বই)
* কোয়েস্ট মল
* গড়িয়াহাট বাজার
* চাঁদনি চক
* চৌরঙ্গি
* দক্ষিণাপণ
* নিউ মার্কেট
* ফোরাম
* বড়বাজার
* বউবাজার
* মণি স্কোয়ার
* মেট্রোপলিটান বিল্ডিং
* শ্যামবাজার
* সাউথ সিটি
* সিটি সেন্টার
* অন্যান্য শপিং মল

 |
| সড়ক, সেতু ও রেলপথ | 
* ইস্টার্ন মেট্রোপলিটান বাইপাস
* কলকাতা চক্ররেল
* কলকাতা মেট্রো
* কলেজ স্ট্রিট
* নিবেদিতা সেতু
* বিদ্যাসাগর সেতু
* বিবেকানন্দ সেতু
* বিপিনবিহারী গাঙ্গুলি স্ট্রিট
* মাদার টেরিজা সরণি
* রবীন্দ্র সরণি
* রবীন্দ্র সেতু
* শিয়ালদহ স্টেশন
* শেকসপিয়র সরণি
* স্ট্র্যান্ড রোড
* হাওড়া স্টেশন
 |
| ক্রীড়াঙ্গন | 
* ইডেন গার্ডেন্স
* ইস্ট বেঙ্গল মাঠ
* কলকাতা রেসকোর্স
* টালিগঞ্জ ক্লাব
* নেতাজি ইন্ডোর স্টেডিয়াম
* ময়দান
* মহামেডান স্পোর্টিং মাঠ
* মোহনবাগান মাঠ
* যুবভারতী ক্রীড়াঙ্গন
* রবীন্দ্র সরোবর স্টেডিয়াম
* রয়্যাল ক্যালকাটা গলফ ক্লাব

 |
| ঐতিহ্যবাহী হোটেল | 
* গ্রেট ইস্টার্ন হোটেল
* গ্র্যান্ড হোটেল

 |
| 
* **বিষয়শ্রেণী বিষয়শ্রেণী**
* **প্রবেশদ্বার প্রবেশদ্বার**

 |